Nafarroako Parlamentuko Mahaiak, 2022ko azaroaren 7an egindako bilkuran, Eledunen Ba­­­­­­tzarrari en­­­­­­tzun ondoren, erabaki hau hartu zuen, besteak beste:

**1.** Izapide­­­­­­tzeko onar­­­­­­tzea Cristina Ibarrola Guillén andreak aurkezturiko galdera, Espainiako Gobernuak Oinarrizko Osasun Laguntzarako iragarritako 178 milioien jomugari buruzkoa.

**2.** Nafarroako Parlamentuko Aldizkari Ofizialean argitara dadin agin­­­­­­tzea.

**3.** Nafarroako Gobernuari igor­­­­­­tzea, Legebil­­­­­­tzarreko Erregelamenduko 194. artikuluak agindutakoari jarraikiz, ida­­­­­­tzizko eran­­­­­­tzuna bidal dezan.

Iruñean, 2022ko azaroaren 7an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak idatziz erantzun dezan:

Joan den 2022ko irailaren 21ean, Aierdi lehendakariordeak honako hau adierazi zuen Gobernuaren bilkuraren osteko prentsaurrekoan: “Estatu osoan, bagenekien 178 milioi euroko partida bat iragartzen zela Oinarrizko Osasun Laguntza sendotzeko (...) Ministerioarengandik baliabideak jasotzea espero dugu...”.

Bideratuko al da Nafarroako Foru Komunitatera Espainiako Gobernuak Oinarrizko Osasun Laguntzarako iragarritako 178 milioi horien zatiren bat?

Zenbat diru iritsi da edo iristea espero da Nafarroara, noiz, eta zertarako erabiliko da zehazki?

Iruñean, 2022ko urriaren 27an

Foru parlamentaria: Cristina Ibarrola Guillén